Tatoeba sentences — language code: ber
Tiɣariwin akk yelhan yeddem-itent am teɣdemt, aḥezzeb, leqder ula n ucengu, tuṭṭfa n wawal, aḥuddu n win yettuḥeqren, tikkin d win iḍeɛfen, atg…
. Wissen kan ma ad yeqbel tukarḍa n ujurnan i d-iḥekkun fell-as akken ad ḥsun d acu akk i ixeddem ?
Daɣ netta Yidir aṭas n tɣariwin i d-yuwi s ɣur asaḍ-a n ujurnan n wunuɣen am tebɣest, tifferfent, tayri d waṭas-nniḍen n tɣariwin yettarran amdan d win ḥemmlen ad ɛacren yimdanen-nniḍen.
Akli d Cabḥa sbelḥen-d ala yiwen n uqcic deg mraw d sḍis n yiseggasen seg wasmi i myercalen.
Cabḥa, tuɣ-itt ula deg twenza, iɣurr-it zzher-is.
Deffir n tlalit n Yidir terfed diɣen maɛna tadist-is teɣli-as-d.
Iɣaḍ-tt lḥal nezzeh.
Teqqim wissen acḥal n wussan nettat ur tt-yeṭṭaxer leḥzen.
Maɛna ddwa n yifeddixen n wul d akud.
Seg yimir-nni ur d-terni la taqcict i ssramen ad tt-sɛun la aqcic.
Akli urǧin yestehza deg tezmert n twacult-is ɣas ma tejernant-is rqiqet.
Acḥal d abrid i yuwi Cabḥa s amsujji yellan deg Tzerrajt.
Yuwi-tt ula ɣer Bgayet ad tt-twali yiwet n temsujjit d tamazzagt deg temsal n tarrawt, maca ur tufiḍ s wacu i d-glant tirezzaf-a s waṭas s imesujjiyen.
Ismawen n yiniten n yiɣemmi, amek i asen-qqaren a Yaya ?
Yidir iḥmmel ad yeqqim yid-sent.
Ad d-yessu tagertilt deg tlemmast n tɣerɣert.
S ufus-is yettsennid s afeggag wadda.
Ad yettqessir yid-sent alma yeɛya ma yella ass-nni ur yeqqar ara.
Seg mi ara yeẓẓel iḍarren-is ɣef wussu n tegnit d netta d asteqsi ɣef uẓeṭṭa.
Yedwi-tent i snat yid-sent.
Kra n wayen akk i as-d-nnant yura-t ɣef uzmam-is.
Akka diɣen i as-ixeddem i baba-s ma yella yettɛiwin-it deg tkerza d lecɣal-nniḍen n lexla.
Akli yečča-t yixeddim.
Yewɛer uɣrum i usisi, s yifassen-is iberkanen i t-id-yettawi d azeddgan.
Tudert-is yebna-tt ɣef tidet.
Ur temgarad ara d tudert n Uqbayli ur nenkir tiɣariwin n yimarrawen-nneɣ.
Anda yebɣu yili, yettarra yiwet n tenfalit i d-ǧǧan yimezwura-nneɣ d ayla-s.
Teqqar-d : « Axxam, ḥrez-it, aqcic, rebbi-t, gma-k, ḥader-it, aẓebbuj, lqem-it, akal, krez-it, iger, ssew-it, rfed win ur nesɛi ifadden, ma d Rebbi, anef-as i medden ».
Akli rebban-t-id yimawlan-is akka, yeɛni akken i ilaq, netta yekkat ad-d-irebbi mmi-s akka.
Imɣi n ssaba meɛqul, mebɛid i d-yettmuqul…
Yettxemmim ɣef twacult-is.
yemma-s yekkaten aweḥḥaf seg tafrara alma yeɣli-d yiḍ.
Lecɣal n yal ass, taguri n yiẓeḍwan wa deffir wayeḍ akken ad tekki seg urfad n uxxam.
Yaya-s i yefkan lhiba n urgaz i uxxam-nsen mi tella tettrebbi baba-s Akli d umeddakel-is Caɛban.
Tikli i d-tuwi teqqim dima tseggem seg wasmi i d-tekker.
Baba-s, ladɣa winna, d netta i d aqerruy n tmacint.
Yugar azger deg leɛtab.
yugar azger deg leɛtab.
Yidir mazal-it d anubi, tura kan i d-yuweḍ ɣer leɛmer n ufriwes n wulawen.
Ul-is, netta yefka-t i Ṭawes ɣas ma urɛad ur d-yessniz ara iman-is ad as-yini d acu akk yettḥulfu fell-as.
Myeḥmmalen s tuffra.
Ɛeddi tura kečč anwa ara ixedmen asurif amezwaru.
Ad as-yini i wayeḍ ḥemmleɣ-k neɣ ḥemmleɣ-kem.
Yidir, d netta i d argaz, d netta i ilaqen ad yezwir.
Ad iqerreḍ ɣef yiman-is ayen tessen yagi.
Teqqim akken.
Asniles n temsirin n wahil aɣurbiz n uswir wis ukkuẓ n uɣerbaz alemmas itegg-it iman-is neɣ akked yimeddukal-is n dima, Qadar, Sliman Rabaḥ.